Dúirt an Taoiseach Leo Vardkar nach féidir margáintíocht as an nua a dhéanamh ar Chomhaontú Aoine an Chéasta ná é a leasú.

Bhí an Taoiseach ag trácht ar ráiteas cheannaire an DUP Arlene Foster inar mhaígh sí go bhféadfaí Comhaontú Aoine an Chéasta a leasú le margadh faoi imeacht na Breataine as an Aontas a chur san áireamh ann. Níl an Comhaontú dosháraithe, a dúirt sí.

Dúirt an Taoiseach sa Dáil inniu, áfach, nach bhféadfaí seo dhéanamh agus go ndéanfadh an Rialtas cosaint láidir ar ar an gComhaontú.

Bhí cruinniú ag feisirí parlaiminte ón DUP le Príomh-Aire na Breataine Theresa May ag comhdháil an Pháirtí Chaomhaigh i mBirmingham inniu.

Dúirt Theresa May nach mbeidh an dara reifreann ann faoi imeacht na tíre as an Aontas.

Ag labhairt di ag comhdháil na gCaomhach, dúirt sí go bhfuil sé tábhachtach go mbeadh muinín ag muintir na Breataine ina gcuid polaiteoirí agus toradh an reifrinn sa bhliain 2016 a chur i gcrích.

Tá tuairiscí i nuachtán an Times inniu go mbeadh Theresa May sásta géilleadh agus go glcoífeadh an Bhreatain le rialacha custaim an Aontais Eorpaigh ar feadh roinnt blianta i ndiaidh dhealú na tíre ón Aontas.